Pitanje suci i odabir sudaca.
Možete biti mali precizniji ipak?
Pa evo selekcija vrhovnih sudaca i Ustavnog suda, selekcija, to je to predmet.
Dobro, u redu. Kolega Aleksić.
Zavaljujem poštovani predsjedniče. U ime Kluba Živog zida i SNAGA-e želio bi se osvrnuti na rad Sabora od početka pa do danas iz, sa stajališta jednog saborskog brucoša.
Dobro. Kolega Grmoja je bio prvi.
Poštovani predsjedniče, molim stanku [[Upadica Jandroković: Molim vas, molim vas malo tiše.]] na temu aktualnog političkog i gospodarskog trenutka u RH.
Dobro. Kolega Bauk.
Također gospodine predsjedniče na temu aktualnog političkog trenutka u Hrvatskoj sa posebnim osvrtom na HRT.
Kolega Bačić.
Zahvaljujem gospodine predsjedniče. U ime Kluba zastupnika HDZ-a tražim stanku na temu aktualna politička situacija u RH.
Dobro, kolega Pupovac. Molim vas kolegice i kolege.
Poštovani gospodine predsjedniče u ime Kluba SDSS-a također u vezi sa HRT-om.
Molim vas, ja vas najljepše molim, ništa se ne čuje i dajte molim vas budite korektni jedni prema drugima. Kolega Pupovac, oprostite nisam vas čuo. Nisam vas čuo, što ste tražili, vezano za što?
Pravo da vam kažem ni ja nisam čuo, ali znam šta sam htio. Dakle, u ime Kluba SDSS-a tražim stanku od 10 minuta radi pitanje nadzornog odbora odnosno, HRT-a.
Dobro. Kolega Furio Radin. Ništa, dobro [[Upadica Radin: Ne, ne, odustajem.]] Odustajete, dobro. Kolega Batinić.
Hvala predsjedniče u ime Kluba HNS-a tražim stanku vezanu za aktualnu političku situaciju u Hrvatskoj.
Hvala. Dobro znači imamo 7 zahtjeva za stankom. Nastavit ćemo s radom točno u 10,00 sati. STANKA U 9,50 SATI.
[[NASTAVAK NAKON STANKE U 10,00 SATI]] Kolegice i kolege, evo stanka nam je završila pa ćemo redom kako su se zastupnici javljali odnosno klubovi. Prvi će u ime Kluba zastupnika neovisnih za Hrvatsku govoriti uvaženi zastupnik Željko Glasnović. Izvolite.
Zahvaljujem. Poštovani kolege. Ovako prije nekoliko tisuća godina rekao je jedan filozof grčki zakon mora vladati. Ko kroji zakone u Hrvatskoj, koji su ti ljudi, čudnih imena i čudnih biografija, kodnih imena? Nedavno je izašao izvještaj da imate 20 sudaca u Hrvatskoj koji su prijetnja nacionalnoj sigurnosti. A kako ne bi bili ako im je dosje u Beogradu i lova vani tamo na bankarnim računima u Milanu itd., Švicarskoj koje su prebacili tamo do '90.-te godine. Šta radi Odbor za pravosuđe? Ja sam predložio predzadnje izbore da se napravi jedan obrazac, ako možemo reći da je to obrazac samo lustracije, gdje se pitaju ključna pitanja o ljudima koji se kandidiraju za najviše sudske vlasti. Npr. jeste li bili član komunističke partije, drugo jeste imali udjelu u državnim poduzećima, jeste radili u upravnim tijelima državnih poduzeća koja su opljačkana, jel vaše dosje u Beogradu, jeste bili suradnik tajnih službi bivše države itd. od onda ništa. Meni je rekao predsjednik Odbora za pravosuđe da to nije njegov posao. A čiji je to posao da se radi ta lustracija u pravosuđu? Drugo pitanje, kako se ocjenjuje uspješnost rada u sudstvu. Dobivam pisma svakodnevno od sudaca, neki riješe dva predmeta, neki stotinu ista stvar. I ne čudi se što imamo pola milijuna neriješenih sudskih sporova jer tu ništa nema jedna standardna procedura koji ocjenjuje rad sudaca na nižim razinama općinskim sudovima itd. Prvo, ti ljudi ako dođu gore bez provjere, bez prave provjere jel znam da su neki frizirali svoje biografske podatke, biografije, CV-ove nedavno sam dobio dokument gdje se jedan čovjek sa kodnim imenom Vrbik koji je surađivao sa KOS-om kandidirao za ustavnog suca. Sada imamo dovoljno vremena da napravimo prave provjere tih ljudi koji će predstavljati hrvatski narod na najvišim razinama sudske vlasti, više nema isprike. Neko ko je radio za KOS, za UDBA-u, vidim to ne zanima gospodina Matića Freda ovdje, on tamo radi na mobitelu, ljudi koji se non stop pozivaju na pravnu stečevinu EU od toga nema ništa. Mi smo naslijedili pravnu stečevinu za SFRJ, to dokazuje da mi do dan danas nismo riješili pitanje privatnog vlasništva, pokradenog novca itd. Kada kažem moralno pravo, imate pravnu stečevinu ovdje u Zagrebu ulice Vlade RAnogajca, on je bio pravi sudac uzrok nekima u bivšoj državi, on je bio šef OZNA-e ustvari one trojke OZNA-e, sudac kapetan OZNA-e i mislim da je poubijao stotine ljudi odlukom, potezom penkale da im se oduzme imovina i to je pravna stečevina koju smo mi naslijedili. On ima ulicu mister kapetan OZNA-e tamo negdje na Jarunu. O tome se ne priča. I dok se mi ne riješimo te pravne stečevine SFRJ ovo je sve dimna zavjesa i mimikrija. Dobili smo ustvari preslik bivše države, imamo samo dvije stvari ovdje koje iskaču malo iz kalupa, to je mimikrija pluralne demokracije gdje mi glumimo velike demokrate ovdje, a drugo, još nema hiper inflacije gdje kupite novine 10 dinara, sutra su 150 itd. Dok se ne riješi taj gorički čvor u sudstvu bit će nam kako je do sada. Zahvaljujem.
Hvala lijepa. Sljedeći je klub Živog zida i SNAGA-e u ime kojega će govoriti uvaženi zastupnik Goran Aleksić. Izvolite.
Zahvaljujem poštovani potpredsjedniče. Uvažene kolegice i kolege. Ja ću vam reći nekoliko riječi sa stajališta jednog saborskog brucoša. Evo prva godina završava, pa bih htio reći nekoliko riječi o tome. Dakle ima nekih lijepih momenata i teških momenata u ovom Saboru. imali smo teške momente kada je kolega Pernar morao biti iznese van, tu se vidi da Poslovnik treba mijenjati, a ne treba ljudima sprečavati da govore. Imali smo teške momente svaki put kada se ovdje prepucavamo ni oko čega. Sjetimo se one situacije kada smo razgovarali o izmjenama Zakona o udrugama, o tome da pečat ne mora biti upotrijebljen za udruge, o tome smo raspravljali čitava četiri sata. O svemu smo raspravljali samo o pečatu nismo raspravljali. Imali smo mislim dva vrlo svijetla trenutka. Jedan svijetli trenutak je bio kada smo razgovarali o zakonima o ništetnosti ugovora sa međunarodnim obilježjima gdje smo vrlo, vrlo jedinstveni u stavu da su takvi ugovori ništetni. Imali smo svijetli trenutak i jučer koji je trajao gotovo cijeli dan kada smo raspravljali o izmjenama Ovršnog zakona. Mislim da je rasprava bila vrlo konstruktivna, da je bila zanimljiva, da je bilo povišenih tonova ali je rasprava bila upravo onakva kakve rasprave u Hrvatskom saboru trebaju biti. I u ovom trenutku apeliram na opoziciju i na vlast, da prihvate i neke amandmane koji nisu usuglašeni s Vladom. Prije svega mislim na amandman koji se odnosi na glavnicu koja ne bi trebala biti manja od 50 tisuća kod ovrhe, mislim na amandman gdje treba spriječiti ovrhe nekretnina koje su pod hipotekama iz ugovora sa nepoštenim ugovornim odredbama. Mislim pri tome na amandman gdje treba spriječiti isto tako, ustvari zapovjediti sudovima da ukoliko dužnik zahtjeva da se odgodi ovrha do kraja sudskog postupka, da se ta ovrha odgodi. Mislim i na onaj amandman koji su jučer predali kolege iz MOST-a. Dakle izdvojio bih te amandmane kao možda najvažnije da se donesu i da spase puno, puno ljudi do donošenja novog Ovršnog zakona. Tu se radi ustvari samo o jednoj premosnici do novog Ovršnog zakona pa mislim da ne bi trebao biti problem da se ti amandmani prihvate. I konačno, ako gledam to kao nekakvu hokejašku utakmicu rekao bih da vodim 2:0 u prvoj četvrtini. Uspio sam prikupiti 78 potpisa za 2 zakona kojima će se konačno ukinuti nezakonitost u poslovanju banka. Dakle tih 78 potpisa uspio sam prikupiti u roku od 2 tjedna brže nego što je premijer Plenković prikupio svoju većinu pa mislim da zaslužujem na neki način njegov respekt, respekt Vlade RH. I stoga pozivam sa ovog mjesta Vladu RH da surađuje samnom maksimalno kod davanja mišljenja o tim zakonima. Ja ne želim da ti zakoni idu preko koljena, želim ih usuglasiti s Vladom RH, želim da se donesu, želim da imamo što manje prijepora, da na kraju te zakone donesemo konsenzualno. O čemu se radi? Jednim zakonom ćemo konačno zaustaviti nezakonito manipuliranje kamatnim stopama jer ćemo utvrditi metodologiju za određivanje fiksnih kamatnih marži u svim kreditima u kojima te marže nisu ugovoren. Evo HDZ je dala čak zeleno svjetlo za inicijativu za taj zakon, ne slažu se sa retroaktivnim rješenjem toga zakona ali se slažu sa inicijativom tako da već pola posla na neki način imamo riješeno. Kada zakon dođe u Vladu, raspraviti ćemo o tome, dogovoriti ćemo se. Ja tvrdim da nema retroaktivnosti jer je Ustavni sud zauzeo stajalište da kada se djeluje na ugovore koji su još uvijek aktualni, da je to kvazi retroaktivnost a ne retroaktivnost. A drugim zakonom, omogućiti ćemo svim dužnicima koji su oštećeni nezakonitom poslovanjem banaka, koji su zaštićeni kolektivnom sudskom presudom u slučaju Franak a to se ne odnosi samo na Franak nego i na euro i na kune, dakle koji su dizali kredite u razdoblju od 10. rujna 2003., 31. prosinca 2008. godine tim zakonom omogućiti će se svim takvim dužnicima kojih ima oko 100 tisuća a možda i 200 tisuća da vansudski zahtijevaju od banke da im vrati njihove preplaćene kamate. Evo, zahvaljujem se svim na suradnji, mislim da sam bio dobar kolege, mislim da vam nisam bio prenaporan. Evo, kao brucos prvu godinu sam završio, vodim 2:0 u prvoj četvrtini jer sam uspio prikupiti potpise za zakone zbog kojih sam ovdje i došao. Zahvaljujem.
Hvala vam lijepa. Sljedeći Klub zastupnika je Klub zastupnika MOST-a Nezavisnih lista u ime kojega će govoriti uvaženi zastupnik Nikola Grmoja. Izvolite.
Poštovani potpredsjedniče. Evo nadovezati ću se malo na kolegu Aleksića, apsolutno se slažem da je jučerašnja rasprava o Ovršnom zakonu bila jako konstruktivna i argumentirana. Imali smo jedno opće suglasje ovdje u Hrvatskom saboru i oko prijedloga zakona koji je usuglašen sa Vladom ali i oko amandmana. Znači MOST je odlučio prihvatiti amandmane klubova zastupnika. Tako da smo prihvatili amandman SDP-a, prihvatili smo amandman kolege Aleksića kojeg smo već i komunicirali Ministarstvu pravosuđa ovih 50 tisuća kuna glavnice. I Ministarstvo pravosuđa je znalo za te naše namjere. Isto tako prihvatili smo amandman kolege Lovrinovića da svaka strana u postupku nosi svoj dio troškova i mislimo da je to jako važno kako naši blokirani građani ne bi samo gomilali odvjetničke i druge troškove i druge marže. I mislim da je to jedan korak u pravom smjeru. Isto tako, znači mi smo dali nekakve amandmane, odnosno bitne amandmane koji će odblokirati jedan veliki dio naših građana i od jutra smo ih sa ove govornice artikulirali, jasno. Znači kolega Šimić je prvi bio u ime predlagatelja i jasno je govorio o tim amandmanima. Niti jedna primjedba, niti jedna primjedba do negdje 16h i ja kao da sam znao, znači vidjevši to suglasje, izašao sam ovdje za govornicu i kažem ovo je fantastično, svi se slažemo, strah me samo da sada ovi odvjetnički, javno-bilježnički lobiji ne počnu kontaktirati zastupnike i da se ova harmonija koja vlada u Hrvatskom saboru na neki način ne poremeti. I odmah nakon toga izlazi jedan kolega iz redova SDP-a koji je po struci odvjetnik, zanimljivo i napada jedan od naših amandmana. A znate koji je to amandmana? Amandman je takav da nema doživotno blokiranih građana. Da ne možemo ljude držati doživotno blokiranima jer to uništava ne samo te ljude i njihove obitelji nego uništava gospodarstvo RH. Ti ljudi ne mogu se ni zaposliti, moraju raditi na crno ili otići iz Hrvatske. Zbog toga nam drage kolege ljudi odlaze iz Hrvatske zato što su doživotno blokirani. Ja vas uvjeravam da je to razlog. I ako samo ovaj amandman MOST-a podržite niste ni svjesni koliko ćemo ljudi odblokirati i koliko ćemo ljudi spasiti. Osim toga dali smo amandman ako je jedan račun mrtav godinu i više dana i ako se s njega ne može ništa naplatiti da se račun odblokira. Naravno može se ponovno pokrenuti ovrha ali nema više onih kamata koje su se nagomilale prije. Niste ni svjesni koliko ćemo ljudi sa ovim amandmanima spasiti. Ja vas uvjeravam, čak i sa ovim amandmanom kolege Lovrinovića, niste ni svjesni koliko ćemo ljudi spasiti. Kolega Šuker se složio sa ovom mojom konastatacijom, on nije imao ništa protiv toga, nije zauzeo stav kolege Grbina, ali je on prosvjedovao protiv jednog drugog amandmana, također nakon što je kolega Grbin ustao i napravio ovdje frku. Kolega Šuker se nije složio s našim amandmanom zaštite jedine nekretnine u slučaju kad je vrijednost glavnice kredita već plaćena kreditoru. Tko je normalan protiv toga? Pa to je pravedno. Ako je čovjek vratio kroz ono sve što je vraćao, ako je vratio glavnicu, zašto bismo bili protiv toga? Ali dobro kolega Šuker, to je vaš stav, to je vaš stav kolega Šuker i u redu je, i evo nemojte podržati taj amandman ali podržite ove ostale. Podržite ove ostale amandmane, pomoći ćemo puno ljudi u Hrvatskoj. Evo ajmo taj amandman reći, nećemo ga podržati, ajmo podržati ove amandmane o kojima sam prije govorio. Znate što je najgore? Pokušala se podvući priča kako je MOST išao nešto ispod žita progurati, a od samog jutra smo govorili o tim amandmanima, da smo željeli progurati ispod žita amandmane bismo predali i da nitko ne zna. Pa mi smo dali priliku kolegi Grbinu i vama da reagirate. Cijeli dan smo pred vama pričali o tome. Znači ništa nije bilo ispod žita. I da pokažem kolika je naša konstruktivnost bila oko ovog prijedloga zakona, prihvatili smo sve amandmane Vlade čak i amandman kolege Babića a on ga je kasnije povukao samo kako Vlada ne bi dala mišljenje. Molim vas podržite ove amandmane, spasit ćemo ljude. Ljude koji sada tu prosvjeduju.
Hvala, hvala, kolega Grmoja, molim vas. Dozvolite i drugima da govore. Evo sad će u ime Kluba zastupnika SDP-a govoriti uvaženi zastupnik Davor Bernardić.Izvolite.
Poštovani potpredsjedniče Hrvatskog sabora, poštovani kolege zastupnice i zastupnici, želimo vas upozoriti na ovu hrpu dokumenata, na Izvješće o poslovanju Nadzornog odbora HRT-a o poslovanju HRT-a. Ljude koji su jasno, nedvosmisleno ukazali, prokazali, upozorili na spletke, moguću korupciju i sve one stvari koje se događaju za novac hrvatskih građana. Za 80 kuna pretplate sirotinji za koju još početkom mandata ove Vlade bilo razgovora i najave da će ta pretplata za sirotinju nestati. No naravno, to se nije dogodilo. I sada se ti ljudi u režiji HDZ-a žele smijeniti jer su ukazali na nepravilnosti, na korupciju i na potencijalne štetne radnje. To je nedopustivo. Korupcija očito nema boju, ja ću vas podsjetiti na nešto. Dakle sa javnim novcem, sa 80 kuna pretplate mjesečno, sa novcem hrvatske sirotinje koju plaća, vi ćete kroz smjenu nadzornog odbora, nastaviti hraniti korupcijsku hobotnicu koja hoda prisavksim hodnicima. To je istina. Dobio sam pismo od gospođe Anje Šovagović, predsjednice nadzornog odbora, koja je bila ili još jest predsjednica Odbora za kulturu HDZ-a, koja je navela vrlo jasno i nedvosmisleno da su argumenti i predsjednika Odbora za informiranje i argumenti koji su se mogli čuti na odboru, koji je sazvan 5 do 12, u zadnji čas, plitki. Nedostatni bilo kakvog normalnog objašnjenja. I koja je poruka? Jer korupcija očito nema boju, nema politički predznak nego postoji jedna struktura u ovom trenutku iza vladajuće strukture u HDZ-u, koja gura stvari preko ruba i gura stvari u radnje koje nisu nikom na čast. I nije ovo samo riječ o Agrokoru, ovo je riječ i o HRT-u i o brojnim problemima s kojima se Hrvatska susreće. To treba jasno i glasno reći.
Samo čas, kolega Bernardić. Kolege, molim vas, dajte ajmo se utišati pa da govornik može govoriti normalno. Izvolite kolega Bernardić.
Danas ovdje imate priliku pokazati da bez obzira koliko vas gurali, jer vjerujem da u ovoj dvorani ima časnih i poštenih ljudi i sa jedne i sa druge strane, i imate priliku pokazati da bez obzira koliko vas gurali u lanac potencijalnog sukoba interesa i korupcije, možete glasati za ostanak nadzornog odbora koji je ukazao na štetne radnje. To je danas prilika ovdje. Koja je poruka ljudima koji su ukazali, strijeljanje bez suđenja? Bit ćete smijenjeni ukoliko pokažete i ukažete na korupciju. Potpuno neprihvatljivo. Nažalost, modus operandi ove Vlade je da smiruje situaciju izvana, zaglađuje, Vlada djeluje sedativno i sam premije, čak u trenutke anemično, no ispod toga, događa se krimić kakvog se ne bi posramili ni najveći američki režiseri. I to je ono što ovdje treba reći. I nećemo ušutiti. Ne možete uspavati cijelu naciju. Možete uspavati jedan dio medija, možete uspavati jedan dio ljudi koji neće čuti, možete uspavati one koji su podložni da odu na spavanje, ali nećete uspavati velik dio hrvatskih ljudi i hrvatskih građana, koji upozoruju na štetnost ovog načina rada i ovog ponašanja. Ako dignete ruku za smjenu ljudi koji su upozorili na korupciju, tada ste i sami po članku 303. suučesnici u istoj. Ljudi, morate toga biti svjesni. Želim vam odavde još jednom poručiti da mediji u Hrvatskoj trebaju biti potpuno neovisni, trebaju biti lišeni svakog političkog utjecaja i bilo kakve cenzure i vjerojatno, pretpostavljam, da u HRT-u i na HRT-u o ovom vjerojatno neće biti previše riječi. Bit će o tome kakvo će biti vrijeme za vikend, da li su naši turisti na plažama ovaj vikend dovoljno čedno obučeno i vjerojatno se ovo neće prenijeti. Ali ono što moramo upozoriti je da se ne može ljude na ovakav način micati samo zato jer su upozorili na korupciju i kriminal [[Upadica predsjednik: Hvala.]] Ja vas pozivam da budete razumni.
Idući klub zastupnika je Klub zastupnika HDZ-a i uvaženi kolega Jasen Mesić. Izvolite.
Hvala lijepa uvaženi predsjedniče, kolegice i kolege. Bez obzira što smo jučer to govorili na odboru, što smo jučer to govorili ovdje na plenarnoj raspravi očito nekima treba malo više, očito su priče za malu djecu urodile time da su uspjeli dezinformirati gospodina Bernardića koji se ponaša kao da je pao s kruške. Recimo gospodin je član Odbora za medije, toliko je bio zabrinut za HRT da se nije ni pojavio na odboru. Gospodin Bernardić se gotovo uopće ne pojavljuje na Odboru za medije jer ga je toliko briga što se događa na HRT-u. Ali šta je gospodin Bernardić i SDP napravio? Katapultirali su Nadzorni odbor 2015. godine kad su ovi podnijeli zahtjev za smjenu Radmana, katapultirali. Da li je netko spomenuo raspravu o nekakvom izvješću? Do danas nije kolegice i kolege raspravljeno, do danas. Smijenjeni su bili ljudi isti čas, isti čas koji su tražili od gospodina Rajkovića pa na dalje. Vi nama govorite o situaciji na HRT-u? Mijenjali ste sve zakone da bi … [[Govornik se ne razumije.]] do i jedne medijske kuće da bi mogli instalirat svoje ljude. Poseban zakon za koji vam je Europska komisija napisala, da ispod svake kritike ste donijeli, da možete instalirati gospodina Radmana koji je zaboravio prijaviti hotel u imovinskoj kartici, štitili ste ga godinama. Vi nama govorite o medijima i pravo … [[Govornik se ne razumije.]] Vi nama koji predlažemo i pokušavamo srediti stvari da smanjimo pretplatu hrvatskih građana. Pa kako vas nije stid? Kako vas nije stid? Gospodine Bernardić ne morate vjerovati kolegama zastupnicima i klubu HDZ-a. Pročitajte 4 presude, 3 Trgovačkog suda, jednu Upravnog suda. Neka vam netko pročita, pomoći ću vam. Pročitajte članak 19a. stavak 3. Zakona o Hrvatskoj radioteleviziji. I onda ćete vidjeti koje ste besmislice ovdje izrekli za govornicom. Vi nama govorite koji ste mijenjali Upravno vijeće HINA-e, koje ste smjenjivali kompletno mijenjali zakon koji je podrazumijevao politički konsenzus. Zašto ste ga mijenjali? Da je ostao stari zakon iz 2010. potpuno drukčije bi se razgovaralo i o ovoj temi zato što ste htjeli potpunu kontrolu. Mijenjali ste zakon iz 2010. Da je ostao taj zakon potpuno drukčije bi se o ovoj temi razgovaralo. Vi nama govorite! Pročitajte sudske presude. Vaši kolege, vaši kolege koji sjede u Odboru za medije su optuženi da su grubo povrijedili procedure i zakon što su zajedno sa nama donijeli zaključak da se prepusti izjašnjavanju prilikom izbora ravnatelj. Znači, kolega Glavašević, kolega Stazić, kolega Tomić, kolega Parić grubo ste prekršili procedure po nalazu Nadzornog odbora. A što se tiče izvještaja Nadzornog odbora za 2016. godinu o njemu će se gospodine Bernardić raspravljati. Nadam se da ćete naći vremena toj raspravi nazočiti. Bilo bi dobro, jer vidim da ste dosta u temi. Sigurno ćete se referirati na nalaz iz 2015. godine i 2016. godine. Ovo izvješće je doneseno na telefonskoj sjednici prošli četvrtak. Uvršteno će biti na saborsku proceduru čim dobijem mišljenje Vlade i o njemu će se raspravljati. I klub HDZ-a će o njemu raspravljati posebno o onom dijelu koji nije naveden u izvješću Nadzornog odbora a trebao je biti naveden. I isto tako gospodine Bernardić da vas je slučajno put nanio jučer u saborski Odbor za medije, onda bi čuli da je prva rečenica naše rasprave po toj točci bila oko koje su se isto složili vaši kolege prisutni na odboru, da saborski odbor to uputi i DORH-u i USKOK-u, da to do kraja istraži i iza toga stojimo i to ćemo učiniti. A ako ne budemo sa njihovom procedurom i radom zadovoljni, onda ćemo osnovati istražno povjerenstvo. Prema tome, molim vas koncentrirajte se na službene dokumente ovih hrvatskih institucija. Nemojte nam dolaziti ovako rano pa ste u trku pokupili materijale, stavili ih pod ruku i nama idete govoriti. Vi to niste ni pročitali, niste ni pročitali. Znam, neka izdvoji glavne stvari. A začudit ćete se gospodine Bernardić kad nadležna tijela provedu istragu pa kad vide kod najvećih računa tko ih je i kako potpisao. Hvala lijepa gospodine predsjedniče.
Hvala lijepa. Imamo tri povrede Poslovnika, pa idemo redom. Prvi je uvaženi kolega Maras.
Hvala lijepa. Gospodin Mesić je ovdje vehamentno povrijedio članak 238. i zaslužio bi kao Clark Gable oskara s obzirom da vidim da kopira njegov stil, brčići su tu, nastup je tu. Zaslužio bi oskara za ovu svoju izvedbu, da se nalazimo na pozornici. Ali se ne nalazimo na pozornici. … [[Govornici govore u glas, ne razumije se.]] Samo malo! Čemu nervoza? Vam se žuri na more? Mislim jel' vam se žuri na more? Gledajte meni se ne žuri. Ja bih radio i preko ljeta ako može, samo nećete istražno povjerenstvo. Kaj da radim? Ne? … [[Upadica sa strane, ne razumije se.]] Ne, ti bi bio predsjednik. Ne?
Hvala. Vrijeme vam je, kolega Maras vrijeme vam je isteklo. Procjenjujem da nije došlo do povrede Poslovnika [[Upadica Maras: Molim vas!]] Kolega Grmoja, izvolite [[Upadica Maras: Gospodine predsjedniče.]] Molim vas, nemojte se ljutiti [[Upadica Maras: Ne, ne. Ometan sam. Pa vidjeli ste da sam ometan, nisam mogao obrazložiti.]] Nije došlo do povrede Poslovnika. Izvolite kolega Grmoja [[Upadica Maras: Došlo je do povrede Poslovnika samo mi ne date da obrazložim oko čega. Ne?]] Kolega Maras, molim vas. Žalite se ako smatrate da nisam u pravu Odboru za Ustav, Poslovnik i politički sustav. Upadica Maras: Niste u pravu./… Žalite se [[Upadica Maras: I žaliti ću se.]] Kolega Grmoja. Izvolite.
Poštovani predsjedniče, povreda Poslovnika, članak 238. stavak 5. omalovažavanje i vrijeđanje predsjedatelja ili drugih zastupnika. Znači, kolega Mesić je uvrijedio inteligenciju svih nas ovdje, misli da mi ne shvaćamo o čemu se ovdje radi. Sve što je rekao o SDP-u i Radmanu je istina, ali je problem što nije rekao što on radi i što radi HDZ. Znači kada je optužio SDP, trebao je reći što radi HDZ, što radi njegov prijatelj i pouzdanik Mislav Stipić na HRT-u i kum od Darinka Kosora. Sve ovo što je rekao je istina, ali taj teatralni nastup, znači u njemu je trebao reći i što on radi.
Teško je procijeniti da li je nečija inteligencija povrijeđena, pa ja procjenjujemo da nije došlo do povrede poslovnika. Kolega Bernardić.
Poštovani predsjedniče, povrijeđen je članak 238. ali ne samo 238. nego i 47. zato jer niste sazvali, tj. odgodili ste sjednicu odboru, u nepripremljenom roku. Povrijeđen je Poslovnik, gospodine Mesiću, zato jer ste preko noći sazvali sjednicu, a niste dostavili materijale, dodatne materijale koji su vam dostavili. I zato, što ste do zadnjega gurali nešto, jer nešto očito skrivate. Sa količinom i žestinom, koju ste branili, koju ste branili, izvješće ovog, tj. smjenu ovog nadzornog odbora. Ja jedino što mogu zaključiti, je da ste duboko upetljani u cijelu ovu priču i da nekom držite lojtre. To je sada evidentno, to je sada jasno, to je nedvojbeno.
Hvala vam. Ne mogu još procijeniti da li je povrijeđen Poslovnik, jer ste upotrijebili izraz u nepripremljenom roku, pa molim vas da pojasnite, ako mi dobro objasnite, što je možda je povrijeđen Poslovnik … [[Upadica se ne čuje.]] Može, dobro, dakle, do tada smatram da nije povrijeđen poslovnik. Idemo na … [[Upadica se ne čuje.]] Izvolite kolega Mesić.
Oprostite predsjedniče Sabora, povrijeđen je članak 238. u vrijeme, gospodin Maras, me naime uvrijedio i to je dokaz da ne treba previše gledati televiziju, jer su se gospodinu pomiješale i Igre prijestolja i crtići i sve ostalo što je duboko ostavljaju tragove. A gospodin Bernardić, ovo što vi mašete ovime je objavljeno na službenoj web stranici Sabora, oprostite, nisam vas jučer vidio pa vam nisam mogao to dostaviti, a ovdje imam dopis gdje piše da je to poslovna tajna, povjerljivo, pa vam nisam htio preko telefona. Dajte se molim vas, skoncentrajte. Otvorite službenu stranicu Sabora, sve vam lijepo iz prilozima piše. Hvala vam lijepa.
Nema povrede Poslovnika i evo kolega Maras, ali ja vas molim, sad smo počeli zloupotrebljavati … [[Govornik se ne razumije.]]
Da, da ja ću odmah biti točan. Znači 238. kolega Mesić, koji stavak 6 [[Upadica Jandroković: Nemojte razgovarati, nemojte.]] stavak 6. znači, kolega Mesić, uvrijeđen, a ja ga uopće nisam htio uvrijediti jer … [[Govornik se ne razumije.]] je zbilja jedan dobar glumac i on se očito voli ovdje izraziti teatralno, tako da to je bila pohvala, gospodine Mesić, pa čak i fizički bi vjerojatno bolje prošli, bolje prošli, da izgledate ko … [[Govornik se ne razumije.]] ne milim prilikom nastupa … [[Upadica se ne čuje.]] evo ga. Hvala lijepo.
Povuko je povredu Poslovnika, onda vjerojatno i vi povlačite. Evo, hvala vam svima. Prelazimo na iduću raspravu, Klub zastupnika SDSS-a, uvaženi kolega Milorad Pupovac. Izvolite.
Poštovani gospodine predsjedniče, poštovane kolegice i kolege. Slušajući većinu mojih prethodnika, a i imajući u glavi rasprave koje smo dosada vodili o HRT-u, ne mogu a da se ne zapitam, čija je HRT? Čija je to? Čiji je to javni servis? Tko o njemu ima odgovornost? Tko odlučuje o pitanjima izvještaja o programu i financijskom poslovanju? Ja nemam dojam da je to Hrvatski sabor, na osnovi onoga što smo dosada čuli, posebno nekih koji dižu povrede poslovnika. Zato da bi zabavljali narod. Za zabavljanje naroda postoji neka druga mjesta i neki drugi oblici. A stanje na HRT kao što znamo je iz godinu u godinu sve gore. Zašto? Pa između ostalog zato što mi ovakve rasprave vodimo. I zato što nemamo nikakav odgovor na odnos prema toj kući. Neovisno o tome kojoj stranci pripadamo. I sad ću reći nešto u vezi s … [[Govornik se ne razumije.]] Sukob između nadzornog odbora i uprave, nije od jučer, to je bilo u vrijeme ravnatelja Radmana, to se nastavlja i danas. Koji su razlozi za to, mi se time nismo pozabavili. Nadležni odbor za informiranje i medije, nije se pozabavio time. Na odgovoran način, na način na koji bi to, netko tko doista brine o javnom servisu trebao uraditi. Sukobljavanje institucija, podmetanje jedne institucije, drugoj instituciji je opće mjesto stanja u našoj zemlji, pa onda i na HRT-u i to sasvim sigurno i ne može omogućiti da institucije funkcioniraju. I mi umjesto da se time pozabavimo, mi se ponašamo kao krajnje neodgovorna grupa ljudi koja želi ušićariti sitne poene, a onda nas meštri sa HRT-a gledaju i kažu sjajno i trljaju ruke, mi ćemo nastaviti po svome i po starome. Da, kolega Maras nastavit će po starome, a vi ćete možda zaraditi koji politički poen kod naroda koji ne zna o čemu se radi.
Molim vas ne dobacujte, ja vas lijepo molim.
Kolega Maras, doživjet ćete da će vam netko jednoga dana reći zbog čega ćete se sramiti ući u ovu sabornicu i to vrlo brzo. A sada me pustite da završim jer nisam.
Kolega Maras, samo malo kolega Pupovac, samo malo ja vas molim da ne dobacujete. Ja sam upozorio i upozoravam još jednom bit ću prisiljen vam dati opomenu. To ne želim, ali ako nastavite morat ću i ja vas molim da budemo korektni i da se držimo Poslovnika koji je naš zakon i bonton, pa dajte molim vas. Izvolite.
Dakle, što želim reći u ime kluba SDSS-a u vezi sa ovom temom. Možda izvođenje ovoga smjene nadzornog odbora moglo biti napravljeno i drugačije, ali nema nikakve sumnje da je potrebno da se nešto uradi da bi se stanje promijenilo. Smjena nadzornog odbora koja je danas na dnevnom redu bez sljedeća dva koraka, a to je odgovorna priprema izbora novoga sastava između glavnih političkih grupacija u ovom Saboru odnosno u dogovoru sa glavnim političkim grupacijama u ovom Saboru neće biti dovoljna niti će biti dobar posao. Ni taj dogovor bez sljedećeg koraka, a to je pitanje preispitivanje poslovanja i mračnih poslovnih hodnika na HRT-u i ljudi koji upravljaju tim hodnicima, koji u krajnjoj liniji upravljaju i ravnateljima, posebno ako su slabi i nezainteresirani za svoj posao je ozbiljan problem HRT-a koji ga uništava. Ovdje ljudi spominju neka imena, ja ih neću spomenuti, ali zvone nam u ušima i mi u vladajućoj koaliciji moramo tu stvar ozbiljno raspraviti.
Hvala vam. I zadnji Klub zastupnika HNS-a uvaženi kolega Milorad Batinić. Izvolite.
Hvala gospodine predsjedniče. Kolegice i kolege. Kratko ću se osvrnuti na ovo što je bilo izneseno ovdje, međutim prvenstveno javio sam se za stanku, a razlog je zadnjih tjedan, dva dana rada Hrvatskoga sabora i sve ono što se događalo. Naime, svjesni smo okolnosti ili bi trebali biti, to je naša obaveza i političkih i društvenih i gospodarskih okolnosti u kakvoj je situaciji RH. Isto tako svjesni smo činjenice i situacije da priliv europskog novca koji očekujemo, a koji je izuzetno važan i za financijsku stabilnost RH ne ide onom dinamikom kojom bismo željeli. Imamo svaki dan neku situaciju ili sliku preko medija problemi na istoku RH, iseljavanja obitelji, imamo problema da puno naših mladih ljudi trbuhom za kruhom odlazi na sreću sezonskoga karaktera, da tako kažem sezonskoga odlaze, nisu otišle obitelji i onda kada se vidi prijepor koji je ovdje u sabornici oko čega i na koji način, ne da nisu važne teme, jesu, međutim mislim da je prvenstveno naša zadaća ovdje i kao saborskih zastupnika, a prvenstveno kao političkih stranaka da moramo definirati neke prioritete. HNS za cilj kada smo ušli u koalicijsku Vladu sa HDZ-om naprosto cilj je bio da pokušamo svojim primjerom da promijenimo paradigmu političkog promišljanja u RH. Naravno svjesni da je to dugoročni proces i da neće biti puno onih koji će to željeti slijediti ili ponašati se u Saboru na takav način. HNS-u je izuzetno važno sadržaj, ne politikantstvo, ne dnevna politika koja upravo radi još veće podjele u našem društvo nego što su one trenutno sada. cilj nam je obrazovanje, jako gospodarstvo, nova radna mjesta, depolitizacija svega onoga gdje politike ne treba pa i na HRT-u. Kolegice i kolege, ovo je apel prema svima nama. Ova sjednica završava danas, jesen je početak jednog novog razdoblja, vjerujem da ćemo naravno svako shodno svojim mogućnostima, prilikama da ćemo otići na odmor kakav takav i prilika je promislimo o svojem djelovanju i svojim aktivnostima do sada. Ono što bi isto tako želio još jedanput ponoviti, a kazao sam mislim da je izuzetno važno, a vjerujem da ćete svi skoro složiti sa mnom, istražno povjerenstvo za Agrokor. Jučer smo kazali da nismo zato naprosto iz razloga što je Državno odvjetništvo u Agrokoru i očekujemo od Državnog odvjetništva da radi svoj posao. Isto smo bili svjedoci jedne po meni neprimjerene prakse, možda je ona politička dozvoljena, ali bi ipak bi trebala biti u nekim granicama. Nemojmo fabricirati informacije, nemojmo lažno govoriti o nekim stvarima i time manipulirati hrvatske građane i hrvatsku javnost. Istini se ne može pobjeći, kakva god ona bila i kako god koga ona dočekala. Budimo odgovorni. Ustavni suci, e to je problem. To je problem i tu svi mi svatko u svom dijelu je odgovoran. Ne smijemo, nismo izolirani otok u Europski. Vjerujte mi da za priliv europskog novca nisu dovoljni samo kvalitetno pripremljeni projekti nego je i izuzetno važna politička stabilnost. Cilj nam je stabilno, a isto tako i pravedno društvo. Kolegice i kolege, nisam mislio držati prodike jer naprosto sve ovo što govorim svega smo mi svjesni i svi to znamo. Ali pokušajmo biti realisti, pokušajmo biti racionalni i poziv svima nama na jesen da makar dio toga, što sam rekao a ponavljam čega smo svi svjesni znamo da primijenimo u radu. Hvala lijepa.
Hvala vam. Povreda Poslovnika, javio se kolega Bulj.
Članak, povreda Poslovnika članak 238. stavak 5, omalovažavanje zastupnika. Kolega Batiniću, slažem se s vama da trebamo biti racionalni, da trebamo biti, ja se ispričavam, ali je omalovažavanje kada kažete da se slažete da nije dobro stanje na HRT-u. Da, sve ono šta je, ne, to je omalovažavanje.
Kolega Bulj ja vas molim!
Dozvolite mi da završim.
Ne, ne, neću vam dozvoliti da završite, ne, ne, ne, ovako, povreda …
To je omalovažavanje svih saborskih zastupnika, sve šta je gospodin Mesić govorio za vrijeme Radmana baš je HNS to radio.
Kolega Bulj!
40 milijuna tajnih ugovora na plaće aneksa ugovora imaju sada novinari na HTV-u, za vrijeme HNS-a.
Kolega Bulj, ja vas molim, ja vas molim!
Ovo je paradigma laži šta je izrečeno.
Ajde daj da budemo elementarno korektni. Vi sada jako dobro znadete da kršite vi Poslovnik zato što ovdje nema povrede Poslovnika, ovo što vi sada činite, je replika, dakle vi replicirate.
Ne, nego povreda Poslovnika.
Ne, to nije povreda Poslovnika, to znate jako dobro svi da nije povreda Poslovnika jer onda možemo na svaku raspravu dići pločicu povrede Poslovnika. Tako da vas molim, najljepše da to ne činimo jer ovo ipak je Sabor koji ima svoja pravila koja su jasno propisana tako da vas molim da ne radite to.
Ja znam da je on vama koalicijski partner, predsjedniče hoće mi dozvoliti da završim pa vi.
Završite sada, ali ja ću biti primoran ne davati više onda povrede Poslovnika u ovakvim situacijama.
Pa naravno da ćete vi štiti svoje koalicijske partnere a da to prije niste radili, evo znači prije 5 minuta.
Ne štitim ja nikoga.
Samo sam htio kazati da je činjenica da je HRT čisto politička igračka bila i za vrijeme SDP-a i Radmana, gdje imamo 40 novinara a i za vrijeme sada kuma i za vrijeme kuma Stipića, gospodina Kosora, prijatelja od Mesića i to je činjenica [[Upadica predsjednik: Kolega Bulj, molim vas.]] da imamo tajnih ugovora za plaće, 40 milijuna novinarima koje nije smije znati narod. Hvala lijepa.
Ja vas molim sada kolegice i kolege. Kolegice i kolege, molim vas, postoji Poslovnik koji je propisao način rada ovoga Sabora i molim vas da ga se svi držimo. On je propisao pravila ponašanja da bismo mogli civilizirano normalno funkcionirati. I ja vas zaista molim da se držimo onoga šta u njemu piše.